als_Latn dik_Latn sag_Latn
Përleshje shpërthyen sot përpara parlamentit qipriot në Nikosia, kur qindra punonjës të kompanisë publike të energjisë elektrike të cilët manifestonin kundër privatizimit të telekomit, të kompanisë së energjisë elektrike dhe të porteve, u përpoqën të hynin me forcë në godinë.
”Manifestuesit hodhën gurë, fruta dhe shishe plastike kundër policëve gjatë përpjekjeve për të hyrë në ndërtesë ku parlamentarët po diskutonin ligjin për privatizimin”, njoftuan disa dëshmitarë.
Manifestuesit arritën të kalonin kordonin e parë policor, por nuk mundën të hynin në parlament.
Disa policë dhe manifestues u plagosën lehtë dhe gjeneratori i godinës u dëmtua gjatë përleshjeve.
Zëdhënësi i parlamentit, Janaqis Omiru, dënoi aktin duke e cilësuar si sjellje të papranueshme.
Sindikatat e kompanisë së energjisë elektrike bënë thirrje për grevë nesër, gjë që do të sjellë ndërprerje të energjisë elektrike
als_Latn als_Latn als_Latn als_Latn als_Latn als_Latn